AP ออกหุ้นกู้ 1 พันลบ.อายุ 1 ปี 11 เดือน ดอกเบี้ย 2.05% ขายรายใหญ่ 25-26 ม.ค.
AP ออกหุ้นกู้ 1 พันลบ.อายุ 1 ปี 11 เดือน ดอกเบี้ย 2.05% ขายรายใหญ่ 25-26 ม.ค.
25 ม.ค. 2559

บริษัท เอพี (ไทยแลนด์) จำกัด (มหาชน) หรือ AP เปิดเผยว่า บริษัทเสนอขายหุ้นกู้ของบริษัท มูลค่ารวม 1,000 ล้านบาท อายุ 1 ปี 11 เดือน ครบกำหนดไถ่ถอนวันที่ 27 ธันวาคม 2560 อัตราดอกเบี้ยคงที่ร้อยละ 2.05 ต่อปี โดยชำระดอกเบี้ยทุกๆ 6 เดือน ตลอดอายุหุ้นกู้
บริษัทเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 25-26 ม.ค. 59 ผ่านธนาคารกรุงเทพ ซึ่งเป็นผู้จัดการการจัดจำหน่ายหุ้นกู้ โดยอันดับความน่าเชื่อถือของหุ้นกู้ที่ “A-” แนวโน้มเครดิต Stable จากบริษัท ทริสเรทติ้ง จำกัด เมื่อวันที่ 12 ม.ค.59
ทั้งนี้ บริษัทมีวัตถุประสงค์ในการเงินที่ได้จากการออกและเสนอขายหุ้นกู้ในครั้งนี้เพื่อนำไปใช้ในการชำระคืนเงินกู้/หุ้นกู้ ซื้อที่ดินเพื่อการพัฒนาโครงการ และเป็นเงินทุนหมุนเวียนในการดำเนินกิจการของบริษัท
 